Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mrva Marianna, Mgr.
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: Odborný zamestnanec pre štatistické spracovanie dát a analýzy (aktivita 1.1, 1.2, 1.3)
Znalosť jazykov: anglický B2

2. Zahraničná pracovná cesta (ZPC):
Štát, mesto: Česká republika, Praha, Krakovská 7
Vykonaná v dňoch: 28-29.10.2012
Názov prijímajúcej organizácie: ACREA CR spol. s.r.o.
Účel cesty: Účasť na školení na tému Faktorová analýza
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
Školenie prebiehalo dňa 29.10.2012 od 9:00 do 16:30 v budove spoločnosti ACREA CR spol. s.r.o. a pozostávalo zo 4 prednáškových blokov.

4. Stručný priebeh rokovaní:
Školenie bolo zamerané na vysvetlenie metódy faktorovej analýzy a na jej praktické využitie. Lektorka kurzu, Mgr. Lubomíra Červová, vysvetlila matematické pozadie danej metódy, predpoklady jej použitia, spôsob identifikácie korelačných dimenzií, meranie hodnôt latentných premenných, extrakciu a  rotáciu faktorov, odhad neznámych hodnôt faktorov  a využitie faktorov v ďalšej analýze dát. Na reálnych dátach z výskumov uskutočnených spoločnosťou ACREA CR spol. s.r.o. sme mali možnosť aj samostatne vyskúšať faktorovú analýzu, čo do veľkej miery uľahčuje osvojenie si daných postupov. Veľký dôraz bol kladený na správnu interpretáciu výsledkov. Lektorka školenia ochotne a profesionálne odpovedala na každú položenú otázku.

5. Odporúčané závery:
Odporúčam zaviesť analýzu faktorov do štatistického spracovania dát z pilotných meraní a ďalej sa vzdelávať v oblasti štatistiky, napríklad formou účasti na iných ponúkaných kurzoch spoločnosti ACREA CR. 

6. Prehľad prinesenej dokumentácie a miesto jej uloženia:
Osvedčenie o absolvovaní kurzu, vytlačené slide-y power point-ovej prezentácie, prehľad postupov faktorovej analýzy v programe IBM SPSS statistics, vlastné poznámky zo školenia – dostupné u Mgr. Marianny Mrva,  v kancelárií č. 314.

7. Osobitne vyhotovený očakávaný prínos ZPC:
Faktorová analýza je metóda, ktorá môže byť veľmi dobre využitá v aktivitách 1.1, 1.2 aj 1.3 pri štatistickej analýze a spracovaní dát z pilotných testovaní. Pomocou nej môžeme overiť správnosť delenia položiek testov podľa oblastí a kognitívnych úrovní, ktoré bolo doteraz vytvorené autormi testov pred testovaním, čiže nezávisle na výsledkoch testov, a ktoré nemohlo byť verifikované bez ovládania faktorovej analýzy. Očakávam, že v budúcnosti bude táto metóda použitá na poskytnutie spätnej väzby autorom položiek pilotných testov o správnosti ich predpokladov.   

8. Spôsob zverejnenia výsledkov ZPC, prenos získaných informácií
Zverejneniu na intranete NÚCEM-u.

Svojím podpisom súhlasím so zverejnením správy na internete.

Správu vypracoval: Mgr. Marianna Mrva

Dátum: 2.11.2012

Správu schválil: (meno, podpis)